b'\n_START_ARTICLE_\nLIBIS KB-6 Matajur\n_START_PARAGRAPH_\nLIBIS KB-6 Matajur je bilo po drugi svetovni vojni narejeno motorno letalo v Ljubljani. Prvi Matajur je poletel 4. aprila1952. Letalo je bilo me\xc5\xa1ane konstrukcije, prete\xc5\xbeno lesene z repnim kolesom. Letalo so konstruirali pod mentorstvom dr. Antona Kuhlja. V osnovi je bil dvosed. Leta 1953 se je pri\xc4\x8dela maloserijska proizvodnja. Leta 1953 se je pojavila trisede\xc5\xbena izvedba. Kasneje se je pojavila \xc5\xa1e varianta 160. Letalo je bilo ugodno za osnovno \xc5\xa1olanje pilotov in je bilo zelo stabilno. Obe verziji so se uporabljale za akrobatsko letenje, vleko jadralnih letal in skoke padalcev. Narejenih je bilo: en KB-6 Matajur, osem KB-6 Matajur trisedov in enajst LIBIS 160. Letala nikoli ni uporabljalo Jugoslovansko vojno letalstvo, neglede na to, da jih je \xc5\xa1est bilo vpisanih v voja\xc5\xa1ki register. Vsa letala so bila v uporabi samo v Sloveniji._NEWLINE_LIBIS pomeni: L -Letalski I-in\xc5\xa1titut B-Branko I-Ivanu\xc5\xa1 S-Slovenija_NEWLINE_KB pomeni: K-konstrukcijski B-biro'